Diari Oficial de la Generalitat Valenciana


Sumari del DOGV 6252, del 23-04-2010 (2010/4210)

RESOLUCIÓ de 12 de març de 2010, de la Conselleria d'Educació, per la qual s'autoritza, amb caràcter temporal, el centre docent britànic a Espanya de nova creació denominat British School of Xàtiva, a Xàtiva.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6252

Data del DOGV
:   23-04-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/4210


Data del document
:   12-03-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 12 de març de 2010, de la Conselleria d'Educació, per la qual s'autoritza, amb caràcter temporal, el centre docent britànic a Espanya de nova creació denominat British School of Xàtiva, a Xàtiva. [2010/4210]  
L'expedient s'ha iniciat pel representant de l'entitat British School of Xàtiva, Societat Limitada, en sol·licitud d'autorització per a l'obertura i funcionament d'un centre docent britànic de nova creació, per a alumnes espanyols i estrangers, denominat British School of Xàtiva, a Xàtiva.  
Consta en l'expedient el corresponent certificat expedit per la representació diplomàtica britànica acreditada a Espanya, el British Council, on es constata el compliment dels requisits del país d'origen per a l'autorització temporal fins al dia 31 de juliol de 2010, per a impartir des del curs de Nursery (2-3 anys d'edat) fins al curs de Year 3 (7-8 anys d'edat) del currículum nacional d'Anglaterra i País de Gal·les, amb capacitat màxima per a 250 alumnes.  
L'expedient ha sigut tramitat per la Direcció Territorial d'Educació i consta dels informes favorables de la Unitat Tècnica, de data 26 de novembre de 2009, i de la Inspecció Educativa, de data 9 de març de 2010, pel qual fa al compliment del que disposen els articles 5 i 6 del Reial Decret 806/1993, de 28 de maig (BOE de 23.06.93) sobre el règim de centres estrangers a Espanya.  
Vistes la Llei Orgànica 8/1985, de 3 de juliol (BOE núm. 159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 806/1993, de 28 de maig (BOE de 23.06.1993) sobre el règim de centres estrangers a Espanya, i la resta de legislació que resulta d'aplicació.  
Vista la proposta del director general d'Ordenació i Centres Docents de data 12 de març de 2010 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Primer  
Autoritzar amb caràcter temporal, l'obertura i funcionament del centre docent estranger, en els termes i condicions que a continuació s'especifiquen.  
Denominació genèrica del centre: Centre privat estranger.  
Denominació específica del centre: British School of Xàtiva.  
Titular: British School of Xàtiva, Societat Limitada.  
Domicili: Ronda Nord, Cantó Pont Beata Inés, s/n.  
Localitat: Xàtiva (46189).  
Província: València.  
Codi: 47767387.  
Ensenyances que s'autoritzen i capacitat:   
S'autoritza la impartició del currículum nacional d'Anglaterra i el País de Gal·les, amb caràcter temporal, fins al 31 de juliol de 2010, des del curs de Nursery (2-3 anys d'edat) fins al curs de Year 3 (7-8 anys d'edat), amb capacitat màxima per a 250 alumnes.  
Alumnat autoritzat: espanyol i estranger.  
Segon  
El centre haurà d'impartir en els cursos equivalents a les ensenyances obligatòries del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'administració educativa, d'acord amb el que disposen l'article 11 i la disposició transitòria segona del Reial Decret 806/1993.  
Tercer  
El reconeixement dels estudis cursats s'ajustara al que disposa la normativa reguladora d'homologació i convalidació de títols i estudis estrangers d'educació no universitària, segons el que establix l'article octau del Reial Decret 806/1993.  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
Quart  
La present disposició tindrà efectes des de la data en què es dicta.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució esgota la via administrativa i contra esta es podrà interposar recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 12 de març de 2010.- El conseller d'Educació: Alejandro Font de Mora Turón.